खलासी की पहचान सारण जिले के मकेर थाना अंतर्गत मधौल गांव के हीरा साह के 35 वर्षीय पुत्र लखीन्द्र साह और उसके साथ मरे दूसरे व्यक्ति की पहचान सरैया थाने के विशुनपुर गांव के 55 वर्षीय नागेन्द्र सिंह के रूप में हुई है। अंत्यपरीक्षण के बाद पुलिस ने मृतक के परिजनों को शव सौंप दिये। विशुनपुर गांव के कुंदन कुमार, मिथिलेश भगत, सुरेश सिंह, रामेश्वर ठाकुर, जमुना साह, वासुदेव साह, पप्पू कुमार, राकेश कुमार, रेवा डीह गांव के अनथ मल्लिक, पीपरा गांव के ओम प्रभात, रामईश्वर राम, बनियापुर गांव के कपिलदेव राम, सीतामढ़ी जिले के मेजरगंज के रणधीर सिंह एवं वैशाली जिले के जतकौली गांव के संजीव सिंह घायल हैं जिनका इलाज एसकेएमसीएच में चल रहा है। बताया गया कि विशुनपुर गांव निवासी रामसिंगार सिंह के पुत्र रूपेश की बरात लेकर यात्री बस सदर थाना क्षेत्र के खबड़ा गांव में रविवार की शाम आयी, जहां से देर रात बरात लेकर लौट रही बस पलट गयी।